

**ПРОГРАМА**

**за континуирана професионална едукација за стручните работници во установите за социјална заштита и кај други даватели на социјални услуги**

**за 2024**

**Скопје, декември, 2023 година**

 **В О В Е Д**

**Програмата за континуирана професионална едукација за 2024 година** **е развојна** (во натамошниот текст Програма) и е наменета за стручните работници даватели на јавни услуги вработени во јавни и приватни установи за социјална заштита и кај други даватели на социјални услуги во процесот на стекнување и обновување на лиценца, како и нивно стручно усовршување.

|  |
| --- |
| * *Oбуките може да се реализираат со физичко присуство или онлајн преку електронски средства за комуникација, (електронска платформа за учење на далечина или зоом платформа). За начинот на одржување на секоја од обуките, стручните работници ќе бидат соодветно информирани.*
 |

 **Програмата за 2024 година, се состои од три дела:**

1. ***Програма за почетна едукација на стручните работници*** даватели на јавни услуги, вработени во установите за социјална заштита и кај други даватели на социјални услуги кои за прв пат се стекнуваат со лиценца за вршење стручна работа во дејноста социјална заштита односно стекнување соопшта лиценца за вршење на стручна работа.
2. ***Програма за почетна едукација за стекнување со посебна лиценца за водител на случај*** за вработени во центрите за социјална работа.
3. ***Програма за континуирана едукација на стручните работници*** даватели на јавни услуги, вработени во установите за социјална заштита и кај други даватели на социјални услуги кои ја обновуваат лиценцата за вршење стручна работа во дејноста социјална заштита.

**1. ПРОГРАМА ЗА ПОЧЕТНА ЕДУКАЦИЈА НА СТРУЧНИТЕ РАБОТНИЦИ ЗА 2024 ГОДИНА**

|  |
| --- |
| * *Oбуките за почетна едукација за стручните работници ќе се реализираат преку зоом платформата/физичко присиство. Секој стручен работник, кој треба да се стекне со почетна едукација, и кој претходно ќе се пријави за вклучување во обуките за почетна едукација, ќе добие покана за секоја од обуките на неговата електронска адреса, која ја доставил при пријавата.*
* *За да се добие потврдата за завршена почетна едукација, задолжително е присуство на пет обуки, предвидени согласно Програмата за почетна едукација. Потврдата за завршена почетна едукација ја издава ЈУ Завод за социјални дејности и при поднесување на барање за стекнување со општа лиценца, потврдата ја приложува кон барањето.*
 |

**Програмата за почетна едукација е наменета за стручните работници за:**

 **Стекнување со општа лиценца** за вршење стручна работа во/кај:

* центар за социјална работа,
* установа за вон-семејна заштита,
* други даватели на социјални услуги (живеење со поддршка, во домот, во заедницата и советување),
* центар за социјални услуги и
* центар за поддршка на згрижувачки семејства.

Почетната едукација за стекнување со општа лиценца ги содржи следните пет задолжителни обуки:

1. **Нормативно правна рамка;**
2. **Комуникација;**
3. **Пристап заснован на недискриминација и почитување на правата;**
4. **Методи и техники за процена на потребите на корисникот;**
5. **Водење на случај како метод на стручна работа.**

***1.1. СОДРЖИНА НА ПРОГРАМАТА ЗА ПОЧЕТНА ЕДУКАЦИЈА НА СТРУЧНИТЕ РАБОТНИЦИ ЗА СТЕКНУВАЊЕ СО ОПШТА ЛИЦЕНЦА***

***Целна група за следење на содржината на програмата за почетна едукација*** се стручни работници даватели на јавни услуги, вработени во установите за социјална заштита и кај други даватели на социјални услуги *кои за прв пат се стекнуваат со лиценца за вршење стручна работа во дејноста социјална заштита.*

|  |
| --- |
| **1. НОРМАТИВНО ПРАВНА РАМКА** |

***Цел:*** Запознавање со нормативно правната рамка во дејноста социјална заштита, развој на општи компетенции за работа во социјалната заштита.

***Учесниците на оваа обука ќе ги развијат следниве компетенции:***

* Идентификување и примена на основните одредби од системот на социјална заштита, меѓународно законодавство и позитивното домашно законодавство, Конвенција за права на детето, Конвенција за права на лицата со попреченост, Истанбулска конвенција,
* Познавање и примена на стратешки документи, програми, Етичкиот кодекс на стручните работници, подзаконски акти.

|  |
| --- |
| **2. КОМУНИКАЦИЈА**  |

***Цел:*** Развивање на вештини за успешна комуникација со корисници, колеги и институции

***Учесниците на оваа обука ќе ги развијат следниве компетенции:***

* Воспоставување на позитивна комуникација со корисници (деца и возрасни);
* Прилагодено однесување - комуникација според возраста, искуството, потребите, однесувањето и способностите на поединците;
* Познавање на елементите на успешна комуникација;
* Развивање на вештини за активно слушање;
* Развивање на вештини за асертивна комуникација.

|  |
| --- |
| **3. ПРИСТАП ЗАСНОВАН НА НЕДИСКРИМИНАЦИЈА И ПОЧИТУВАЊЕ НА ПРАВАТА** |

***Цел:*** Зголемување на знаењата и сензитивност на стручните работници во системот на социјалната заштита за работа со ранлива категорија на работници и зајакнување на нивните компетенции за постапување согласно принципите за недискриминација и почитување на човековите права.

***Учесниците на оваа обука ќе ги развијат следниве компетенции:***

* Разбирање на клучните термини, концепти, дефиниции и вредности;
* Способност за работа со ранливи луѓе и согледување на карактеристиките кои треба да ги поседува стручниот работник;
* Знаења за влијанието и ефектите на недискриминаторскиот пристап кон корсиниците и почитување на нивните права;
* Имплементација на клучните вредности во работата со корисници.

|  |
| --- |
|  **4. МЕТОДИ И ТЕХНИКИ ЗА ПРОЦЕНА НА ПОТРЕБИТЕ НА КОРИСНИКОТ**  |

***Цел*:** Запознавање на стручните работници со специфични методи и техники за процена на потребите на корисникот.

***Учесниците на оваа обука ќе ги развијат следниве компетенции:***

* Стекнати основни знаења и вештини за проценка на потребите на корисникот;
* Имплементација на методи и техники за процена.

|  |
| --- |
| **5. ВОДЕЊЕ НА СЛУЧАЈ КАКО МЕТОД НА СТРУЧНА РАБОТА** |

***Цел*:** Запознавање на стручните работници со примена на методот на водење на случај.

***Учесниците на оваа обука ќе ги развијат следниве компетенции:***

* Знаење за примена на методот водење на случај во дејноста социјална заштита;
* Познавање на основните принципи за водење на случај;
* Примена на чекорите за водење на случај.
1. **ПРОГРАМА ЗА ПОЧЕТНА ЕДУКАЦИЈА ЗА СТЕКНУВАЊЕ СО ПОСЕБНА ЛИЦЕНЦА ЗА ВОДИТЕЛ НА СЛУЧАЈ ЗА 2024 ГОДИНА**

|  |
| --- |
| * *Oбуките за почетна едукација за стекнување со посебна лиценца за водител на случај ќе се реализираат преку зоом платформата/физичко присуство. Секој стручен работник, кој треба да се стекне со почетна едукација за водител на случај, и кој претходно ќе се пријави за вклучување во обуките, ќе добие покана за секоја од обуките на неговата електронска адреса, која ја доставил при пријавата.*
* *За да се добие потврдата за завршена почетна едукација за стекнување со посебна лиценца за водител на случај, задолжително е присуство на трите обуки, предвидени согласно Програмата за почетна едукација. Потврдата за завршена почетна едукација за водител на случај ја издава ЈУ Завод за социјални дејности и при поднесување на барање за стекнување со посебна лиценца за водител на случај, потврдата ја приложува кон барањето.*
 |

**Програмата за почетната едукација за стекнување со посебна лиценца за водител на случај** е наменета за стручните работници кои се вработени во центрите за социјална работа и поседуваат општа лиценца за вршење стручна работа во центарот за социјална работа, а се распоредени на работно место водители на случај.

**Програмата за почетна едукација за водител на случај ги содржи следните три задолжителни обуки**:

1. Мапирање на социјалниот простор;
2. Компетентност, знаења, вештини и улоги на стручниот работник при примена на методот водење на случај;
3. Процена и планирање при примена на методот водење на случај.

***2.1. СОДРЖИНА НА ПРОГРАМАТА ЗА ПОЧЕТНА ЕДУКАЦИЈА ЗА СТЕКНУВАЊЕ СО ЛИЦЕНЦА ЗА ВОДИТЕЛ НА СЛУЧАЈ***

***Целна група за следење на содржината на програмата за почетна едукација за стекнување со посебна лиценца за водител на случај***  се вработените во центрите за социјална работа.

|  |
| --- |
| **1. МАПИРАЊЕ НА СОЦИЈАЛЕН ПРОСТОР** |

***Цел*:** Зајакнување на капацитетите на стручните работници во системот на социјална заштита за препознавање на ресурсите на локално ниво –како систем на поддршка во подобрување на состојбата на корисниците.

***Учесниците на оваа обука ќе ги развијат следниве компетенции:***

* Стекнати знаења за потребите на лицата, ранливите групи изложени на социјален ризик;
* Препознавање на ресурси во заедницата во зависност од потребите на лицата, ранливите групи изложени на социјален ризик;
* Разбирање на важноста од планирање и имплементирање на услуги за лицата, ранливите групи изложени на социјален ризик и во рамки на надлежноста на ЦСР;
* Развиени вештини за мапирање на ризици, потреби и ресурси, планирање и развој на услуги;
* Разбирање на потребата за координирана меѓуинституционална соработка и вклучување на ресурсите на локално ниво во имплементација на активностите од планот за работа со корисникот.

|  |
| --- |
| **2. КОМПЕТЕНТНОСТ, ЗНАЕЊА, ВЕШТИНИ И УЛОГИ НА СТРУЧНИОТ РАБОТНИК ПРИ ПРИМЕНА НА МЕТОДОТ ВОДЕЊЕ НА СЛУЧАЈ** |

***Цел:*** Зајакнување на компетенциите за примена на методот на водење на случај.

***Учесниците на оваа обука ќе ги развијат следниве компетенции:***

* Стекнати знаења и вештини за примена на методот водење на случај;
* Развиени компетенции за практична примена на улогите.

|  |
| --- |
| **3. ПРОЦЕНА И ПЛАНИРАЊЕ ПРИ ПРИМЕНА НА МЕТОДОТ ВОДЕЊЕ НА СЛУЧАЈ**  |

***Цел:*** Разбирање на значењето и важноста на добрата процена и планирање на потребите на корисникот за добивање на адекватна услуга.

***Учесниците на оваа обука ќе ги развијат следниве компетенции:***

* Стекнати знаења и вештини за процена на најдобриот интерес;
* Развиени вештини за планирање со корисникот.
1. **ПРОГРАМА ЗА КОНТИНУИРАНА ПРОФЕСИОНАЛНА ЕДУКАЦИЈА ЗА 2024 ГОДИНА**

Програмата за континуирана професионална едукација (во понатамошниот текст Програма) е изготвена врз основа на анализа на потребите на стручните работници во системот на социјална заштита за континуирана професионална едукација. **Програмата е развојна** и се состои од едукации/теми распоредени во девет области соодветни на работата на професионалците во системот на социјалната заштита, изготвени од страна на ЈУ Завод за социјални дејности, кои се поставени на е-платформата на ЈУ Завод за социјални дејности – Скопје. Темите за едукација овозможуваат развој на потребни компетенции за работа на стручните работници и **согласно развојната компонента на програмата, темите во Програмата за континуирана професионална едукација тековно ќе се збогатуваат и надополнуваат, за што стручните работници во дејноста социјална заштита, навремено ќе бидат информирани.**

**Континуираната професионална едукација** е задолжителна бидејќи претставува услов за обновување на лиценцата. **Потребно е секој стручен работник да избере најмалку една тема од Програмата за КПЕ за тековната 2024 година, во рамки на сопственото стручно усовршување и истата да ја следи на****е-платформата на ЈУ Завод за социјални дејности – Скопје, во периодот кога ќе биде достапна. Доколку обуката се одржува со физичко присуство, стручните работници ќе бидат навремено информирани.**

**Секоја помината обука согласно Програмата носи 12 бода.**

|  |
| --- |
| * *За периодот и динамиката на реализација на обуката (термин кога обуката ќе биде достапна и термин кога ќе се одржи видео конференција), за обуките кои ќе се реализираат преку е-платформата за учење на далечина, стручните работници ќе бидат информирани преку службениот меил на институцијата каде што се вработени, на веб страната на ЈУ ЗСД и на самата е-платформата на ЈУ Завод за социјални дејности – Скопје.*
* *Секој стручен работник, п****отребно е да ја помине индивидуално обуката, на начин и со динамика кои самостојно ќе ги одреди, во рамки на периодот кој ќе биде наведен. Исто така задолжително е потребно да се вклучи на****видео конференцискиот состанок со обучувачите од Заводот на терминот кој претходно ќе биде определен.*
* *Обуките на е-платформата за учење на далечина содржат презентации и/или прирачници и друг едукативен материјал кој треба да придонесе за стекнување на знаења и компетенции за дадената тема. На видео конференцискиот состанок ќе се дискутира на темата на обуката, ќе се утврдува поминатиот материјал како и ќе се разјаснуваат одредени дилеми и прашања.*
* *Потребно е до состанокот стручните работници да имаат поминато најмалку 80% од понудениот материјал. На состанокот ќе добијат и насоки како да ја завршат обуката и да креираат сопствен сертификат кој ќе им биде потребен да го приложат во процесот на лиценцирање. Само стручните работници кои ќе го поминат материјалот електонски и задолжително ќе се приклучат на видео конференцискиот состанок, ќе можат да извадат сертификат за помината обука.*
* *Подетални информации за начинот на следење на обуките и приклучување на е-платформата на ЈУ ЗСД, во прилог оваа Програма Анекс 2.* Упатство за најава на системот за управување со учење за улогата слушател.
 |

**Стручните работници самостојно водат евиденција на поминати обуки, на тој начин што ги принтаат и собираат сертификатите за секоја помината обука и истите ги приложуваат кон поднесеното барање за обнова на лиценцата за работа.**

**За добивање на потврдата за освоени бодови од дополнителните професионални активности, стручниот работник треба да обезбеди доказ за секоја поединечна активност од ,,*Бодовна листа за дополнитени професионални активности по избор на стручниот работник,, (Прилог 1)* кој го доставува заедно со потребните документи за обновување на лиценца.**

***3.1. ТЕМИ И ОБЛАСТИ НА ПРОГРАМАТА ЗА КОНТИНУИРАНА ПРОФЕСИОНАЛНА ЕДУКАЦИЈА ЗА 2024 ГОДИНА***

|  |
| --- |
| **I. *БРАК И СЕМЕЈСТВО*** 1. Спроведување на мировна постапка и постапка за доверување на дете при развод на брак;
2. Уредување на лични односи и непосредни контакти на дете со родител/близок сродник со кој не живее;
3. Надзор над вршење на родителското право во услови на развод и разделеност.
4. Ангажирање и работење со семејства
 |

|  |
| --- |
| **II. *ПОДДРШКА НА ДЕЦА***1. Процена на најдобриот интерес на детето;
2. Меѓугранична заштита на деца согласно меѓународни конвенции;
3. Принципи на правда за децата;
4. Деца во ризик согласно Закон за правда за децата;
5. Деца во судир со законот;
6. Деца жртви и сведоци.
7. Разбирање на потребите и работа со деца во ризик
 |

|  |
| --- |
| **III*. ПОДДРШКА НА ВОЗРАСНИ КОРИСНИЦИ***1. Старателство на лица со одземена деловна способност;
2. Зајакнување на знаењата на професионалците вклучени во социјална интервенција со стари лица.
 |

|  |
| --- |
| **IV. *ПОДДРШКА НА ЛИЦАТА СО ПОПРЕЧЕНОСТ***1. Права на лицата со попреченост преку националната и меѓународната регулатива;
2. Права и услуги за лицата со попреченост во системот на социјалната заштита;
3. Комуникација со лицата со попреченост;
4. Сексуалност, сексуално и репродуктивно здравје и превенција од сексуална злоупотреба.
 |

|  |
| --- |
| **V. *РОДОВА РАМНОПРАВНОСТ***1. Родова рамноправност во социјална работа.
 |

|  |
| --- |
| **VI*. ЗАШТИТА НА ДЕЦА И ЛИЦА СТРАНЦИ ВО МИГРАЦИСКИ/БЕГАЛСКИ ДВИЖЕЊА*** 1. Азил и меѓународна заштита.
 |

|  |
| --- |
| **VII. ЗНАЕЊА И ВЕШТИНИ ЗА РАБОТА ВО СОЦИЈАЛЕН ПРОСТОР**1. Мапирање на социјален простор;
2. Мултикултурна медијација.
 |

|  |
| --- |
| **VIII. *ЗАЈАНУВАЊЕ НА ПРОФЕСИОНАЛЦИТЕ ВО СИСТЕМОТ НА СОЦИЈАЛНАТА ЗАШТИТА***1. Раководење во системот на социјалната заштита;
2. Психосоцијална помош и поддршка на децата корисници на услуги во системот на социјална заштита и јакнење на компетенции на стручните работници;
3. Етичко постапување на стручните работници во работа со деца/корисници во дејноста социјална заштита;
4. Метод на водење случај во дејноста социјална заштита.
 |

|  |
| --- |
| **IX*. ЗГРИЖУВАЊЕ***1. Сместување на корисник во згрижувачко семејство.
 |

**3.2. СОДРЖИНА НА ПРОГРАМАТА ЗА КОНТИУИРАНА ПРОФЕСИОНАЛНА ЕДУКАЦИЈА ЗА 2024 ГОДИНА**

* 1. ***БРАК И СЕМЕЈСТВО***

**Целна група за следење на содржината на областа брак и семејство:** Лиценцирани стручни работници вработени во ЦСР.

|  |
| --- |
| 1. **СПРОВЕДУВАЊЕ НА МИРОВНА ПОСТАПКА И ПОСТАПКА ЗА ДОВЕРУВАЊЕ НА ДЕТЕ ПРИ РАЗВОД НА БРАК**
 |

**Цел:** Унапредување на стручната работа на ЦСР во постапка за равод на брак – мирење на брачните партнери и доверување на дете.

***Учесниците на оваа обука ќе ги развијат следниве компетенции:***

* Стекнати знаења и вештини на стручните работници за работа со партнери и семејства со нарушени брачни и партнерски односи во мировна постапка;
* Стекнати знаења и вештини на стручните работници за процена на потребите на детето и родителските капацитети во постапка за доверување, при развод на брак.

|  |
| --- |
| 1. **УРЕДУВАЊЕ НА ЛИЧНИ ОДНОСИ И НЕПОСРЕДНИ КОНТАКТИ НА ДЕТЕ СО РОДИТЕЛ/БЛИЗОК СРОДНИК СО КОЈ НЕ ЖИВЕЕ**
 |

**Цел:** Унапредување на стручната работа на ЦСР во постапка за уредување на лични односи и непосредни контакти на дете со родител/близок сродник со кој не живее.

***Учесниците на оваа обука ќе ги развијат следниве компетенции:***

* Стекнати знаења и вештини на стручните работници во процена на најдобриот интерес на детето во постапките за уредување на личните односи и непосредни контакти.

|  |
| --- |
| 1. **НАДЗОР НАД ВРШЕЊЕ НА РОДИТЕЛСКО ПРАВО ВО УСЛОВИ НА РАЗВОД И РАЗДЕЛЕНОСТ**
 |

**Цел:** Унапредување на стручната работа на ЦСР во заштита на правата и интересите на детето во услови на развод и разделеност преку примена на мерки на надзор над вршење на родителското право.

***Учесниците на оваа обука ќе ги развијат следниве компетенции:***

* Стекнати знаења и вештини за определување, примена и следење на мерките на надзор над вршење на родителското право.

|  |
| --- |
| 1. **АНГАЖИРАЊЕ И РАБОТЕЊЕ СО СЕМЕЈСТВА**
 |

**Цел***:* Запознавање на стручните работници со значењето и работа со семејствата во животот на децата и начините на помош и поддршка на семејството.

**Учесниците на оваа обука ќе ги развијат следниве компетенции:**

* Способност за работа со родителите и како тие да се ангажираат за партнери во интервенциите;
* Стекнати знаења за факторите кои може да имаат негативно влијание врз функционирањето на семејството и ефектите врз децата;
* Стекнати знаења за ефектите од воспитните стилови на родителите врз децата;
* Способност за преиспитување на прашањата на моќ и професионалност при својата работа со родителите;
* Способност за разбирање на потребата од ефикасна комуникација со семејствата, родителите и децата на начин на кој се воспоставува позитивен однос врз основа на доверба, отвореност, емпатија и разбирање;
* Способност за обезбедување на информации и услуги за родителите заради нивно разбирање за потребните интервенции кои се преземаат;
* Способност за разбирање на потребата од вклучување на семејствата (родителите и децата) да ги идентификуваат областите за кои им е потребна помош и поддршка и учество во донесувањето одлуки во врска со интервенциите.
	1. ***ПОДДРШКА НА ДЕЦА***

***Целна група*** ***за следење на содржината на областа поддршка на деца:*** Лиценцирани стручни работници во дејноста социјална заштита, кои работат со деца.

|  |
| --- |
| **1. ПРОЦЕНА НА НАЈДОБРИОТ ИНТЕРЕС НА ДЕТЕТО** |

***Цел:*** Запознавање и разбирање на значењето и важноста на добрата процена на потребите на детето за добивање на адекватно планирана услуга и третман во најдобар интерес на детето, со цел преземање соодветно планирани услуги и мерки.

***Учесниците на оваа обука ќе ги развијат следниве компетенции:***

* Стекнати знаења и вештини за процена на најдобриот интерес на детето;
* Знаења за примена на методи и техники за процена и нивна имплементација.

|  |
| --- |
| **2. МЕЃУГРАНИЧНА ЗАШТИТА НА ДЕЦА СОГЛАСНО МЕЃУНАРОДНИ КОНВЕНЦИИ** |

**Цел:** Запознавање на стручните работници со теми од областа на меѓународната заштита на децата, права од меѓународен приватен карактер при остварувањето на родителските и други права кои произлегуваат од семејните односи на родителите и децата со меѓународен елемент во согласност со меѓународни стандарди.

***Учесниците на оваа обука ќе ги развијат следниве компетенции:***

* Разбирање на концептот на заштита на децата регулиран со меѓународни документи и стандарди кои ги поставуваат принципите на работа со децата;
* Способност за идентификување на примарните одредби од меѓународните документи кои служат како основа на заштитата на децата во случаи со меѓународен елемент и кои се ратификувани во Македонија;
* Разбирање на улогата и надлежностите на стручните работници во социјалната заштита како и начинот и алатките за соработка со институции и агенции во други земји поврзани со случаите на заштита на децата.

|  |
| --- |
| **3. ПРИНЦИПИ НА ПРАВДА ЗА ДЕЦАТА** |

***Цел:***Развој на компетенции на стручните работници во системот на социјална заштита за работа со деца во ризик, во судир со законот, жртви и сведоци на кривични дела согласно концептот на правда за децата.

**Учесниците на оваа обука ќе ги развијат следниве компетенции:**

* Стекнати знаења за концептот на правда за деца и кои деца можат да бидат опфатени со истиот;
* Идентификување на основните одредби од домашните, регионалните и меѓународните стандарди, кои ја обезбедуваат основата на правдата за децата;
* Примена на основните начела на правдата за децата, како сеопфатен концепт кој работи во корист и во насока на најдобриот интерес на сите деца кои доаѓаат во контакт со системот на правда.

|  |
| --- |
| **4. ДЕЦА ВО РИЗИК СОГЛАСНО ЗАКОН ЗА ПРАВДА ЗА ДЕЦАТА** |

***Цел:***Развој на компетенции на стручните работници во системот на социјална заштита за работа со деца во ризик согласно Законот за правда за децата.

**Учесниците на оваа обука ќе ги развијат следниве компетенции:**

* Стекнати знаења за поимот и дефиниција на „дете во ризик“ и „дете кое има потреба од грижа и заштита“;
* Идентификување на фактори на ризик и заштитни фактори кај децата и семејствата;
* Стекнати знаење за поимот превенција, главни меѓународни насоки за превенција и видови на превентивни програми за деца во ризик;
* Стекнати знаења и вештини за разграничување на различните видови интервенции за децата во ризик, како и силни слаби страни на тие интервенции.

|  |
| --- |
| **5. ДЕЦА ВО СУДИР СО ЗАКОНОТ** |

***Цел:***Развој на компетенции на стручните работници во системот на социјална заштита за работа со деца во судир со законот.

**Учесниците на оваа обука ќе ги развијат следниве компетенции:**

* Стекнати знаења за поимот и дефиниција за дете во судир со законот;
* Идентификување и разбирање на меѓународните и домашните стандарди што се однесуваат на апсењето, одвраќањето, судењето/одредувањето мерка/санкција и лишувањето од слобода;
* Добивање информации кои мерки за одвраќање може да се применат, кои институции или организации треба да бидат вклучени во нивното спроведување и на кој начин треба да се изведе тоа;
* Стекнување увид во спроведување на вонинституционалните мерки, како и улогата на стручните лица од судството во изборот на алтернативи на лишувањето од слобода;
* Стекнување знаења кои правни чекори и други мерки/дејства треба да се преземат за да се заштитат правата на децата лишени од слобода;
* Стекнати знаења за видот и начинот на спроведување на постапки спрема оваа категорија на деца согласно Закон за правда за децата;
* Идентификување на местото и улогата на стручните работници во системот на социјална заштита при спроведување на постапките спрема деца во судир со законот.

|  |
| --- |
| **6. ДЕЦА ЖРТВИ И СВЕДОЦИ** |

***Цел:***Развој на компетенции на стручните работници во системот на социјална заштита за работа со деца жртви и сведоци на кривични дела.

**Учесниците на оваа обука ќе ги развијат следниве компетенции:**

* Стекнати знаења за клучните принципи кои се однесуваат на заштита на децата жртви и сведоци на кривични дела;
* Стекнување увид во меѓународните и регионалните стандарди што се однесуваат на децата жртви и сведоци на кривични дела и можност да се поврзат со националното законодавство и практика;
* Стекнати знаења за основните права на децата жртви и сведоци на кривични дела;
* Стекнати знаења за примена на мерки на помош и заштита во секоја фаза на судскиот процес за да се намалат штетните ефекти врз детето жртва или сведок;
* Стекнати знаења за постапување со деца жртви и сведоци пред фаза на судење, за време на судење и помош и заштита по фазата на судење;
* Способност за препознавање на секундарната виктимизација, со цел заштита на децата жртви и сведоци на кривични дела.

|  |
| --- |
| **7.** **РАЗБИРАЊЕ НА ПОТРЕБИТЕ И РАБОТА СО ДЕЦА ВО РИЗИК** |

**Цел:** Подобрување, надоградување и унапредување на основните професионални знаење и вештини на стручните работници во системот на социјална заштита за потребите и работа со деца во ризик.

**Учесниците на оваа обука ќе ги развијат следните компетенции:**

* Стекнати знаења за концептот заштита на децата, преку дефиницијата на поимот дете, принципите и правата на детето во меѓународната и домашна легислатива, како и определување на помот, принципите и правата на децата;
* Разбирање и идентификување на развојните фази кај децата. Дефинирање на поимот, карактеристики, идентификување на видови и важноста на приврзувањето во развојот на децата;
* Дефинирање, препознавање и ефекти од занемарување, злоупотреба и изложеноста на семејно насилство на децата. Осетливост за влијанието на личните искуства и вредности на професионалците врз стручното расудување и постапување со деца занемарени и злоупотребени;
* Стекнати знаења за поимот, дефинирање на видови и разбирање за влијанието на траумата врз растот и развојот кај децата;
* Практична примена на овие созанија при постапување со деца занемарени и злоупотребени;
* Стекнати знаења за концептот, дефинирање и видови на ризик кај децата. Практична примена на општи и специфични методи, техники и алатки за собирање на податоци при проценка на ризик кај деца занемарени и злоупотребени;
* Стекнати знаења за проценка на задоволени и незадоволени потреби кај деца во ризик;
* Практична примена на соодветни методи, техники и алатки за собирање на податоци при проценка на потребите кај децата занемарени и злоупотребени;
* Стекнати знаења за значењето на поимот и улогата на издржливоста кај деца занемарени и злоупотребени и како практично да се поттикнат силните страни во работа со деца во ризик**.**

**III. ПОДДРШКА НА ВОЗРАСНИ КОРИСНЦИ**

***Целна група*** ***за следење на содржината на областа поддршка на возрасни:*** Лиценцирани стручни работници во дејноста социјална заштита***,*** кои работат со возрасни корисници.

|  |
| --- |
| **1. СТАРАТЕЛСТВО НА ЛИЦА СО ОДЗЕМЕНА ДЕЛОВНА СПОСОБНОСТ** |

***Цел:*** Унапредување на стручната работа во центрите за социјална работа во областа старателство на возрасни лица со одземена деловна способност и заштита на нивната личност, права и интереси.

***Учесниците на оваа обука ќе ги развијат следниве компетенции:***

* Стекнати знаења за примена на законската регулатива во заштита на правата и интересите на возрасни лица со одземена деловна способност;
* Зајакнати знаења и вештини за стручна работа со старатели на возрасни лица со одземена деловна способност и членови на нивните семејства;
* Зајакнати знаења и вештини за изготвување на стручна документација и евиденција.

|  |
| --- |
| **2. ЗАЈАКНУВАЊЕ НА ЗНАЕЊАТА НА ПРОФЕСИОНАЛЦИТЕ ВКЛУЧЕНИ ВО СОЦИЈАЛНА ИНТЕРВЕНЦИЈА СО СТАРИ ЛИЦА** |

***Цел:*** Зголемување на свесноста за потребата од зајакнување и зајакнување на знаењата на професионалците вклучени во социјална интервенција со стари лица***.***

***Учесниците на оваа обука ќе ги развијат следниве компетенции:***

* Зајакнати знаења на професионалците за работа со стари лица;
* Зајакнати знаења за процена на потребите и состојбата на старите лица;
* Зајакнати знаења за давање на услуги кон старите лица согласно направената процена.

**IV. ПОДДРШКА НА ЛИЦАТА СО ПОПРЕЧЕНОСТ**

***Целна група*** ***за следење на содржината на областа поддршка на лицата со попреченост:*** Лиценцирани стручни работници во дејноста социјална заштита***,*** кои работат со лица со попреченост.

|  |
| --- |
| **1. ПРАВА НА ЛИЦАТА СО ПОПРЕЧЕНОСТ ПРЕКУ НАЦИОНАЛНАТА И МЕЃУНАРОДНАТА РЕГУЛАТИВА** |

***Цел:*** Стекнување на знаења за националната и меѓународната нормативно-правна рамка која ги гарантира правата на лицата со попреченост.

***Учесниците на оваа обука ќе ги развијат следниве компетенции:***

* Познавање на терминот попреченост преку националната легислатива и меѓународни документи;
* Стекнати знаења за постоечката национална нормативно- правна рамка која ги застапува интересите на лицата со попреченост и што истата им овозможува;
* Познавање на релевантни национални и меѓународни документи и стратегии во областа на правата на лицата со попреченост;
* Препознавање на важноста од имплементација на сегменти од националната и меѓународната нормативно-правна рамка во секојдневната работа согласно надлежностите;
* Препознавање на важноста од унапредување на услугите кон лицата со попреченост врз основа на принципите на релевантните национални и меѓународни документи.

|  |
| --- |
| **2. ПРАВА И УСЛУГИ ЗА ЛИЦАТА СО ПОПРЕЧЕНОСТ ВО СИСТЕМОТ НА СОЦИЈАЛНАТА ЗАШТИТА** |

***Цел:*** Сензибилизирање на стручните работници за работа со лица/деца со попреченост, развој на вештини за процена на потребите на овие лица, нивните права, услуги и форми на заштита и соодветни пристапи кон лицата, децата и нивните родители/старатели/згрижувачи, како и информирање за актуелни процеси и стратешки документи за лицата со попреченост.

***Учесниците на оваа обука ќе ги развијат следниве компетенции:***

* Стекнати знаења за потребите на децата/лицата со попреченост, правата, услугите и формите на заштита;
* Стекнати знаења за права на парична помош и видови на социјални услуги кои се обезбедуваат согласно Законот за социјална заштита;
* Стекнати знаења за процесот на деинституционализација, трансформација на инститициите во мали групни домови/станбени единици за организирано живеење со поддршка и центри за дневен престој за лица со попреченост.

|  |
| --- |
| **3. КОМУНИКАЦИЈА СО ЛИЦАТА СО ПОПРЕЧЕНОСТ**  |

***Цел:*** Разбирање на важноста на комуникацијата со работници со попреченост, нивните семејства/згрижувачи/старатели и развивање на вештини за успешна комуникација. Разбирање на потребите на работницита со попреченост во насока на унапредување на комуникацијата .

***Учесниците на оваа обука ќе ги развијат следниве компетенции:***

* Комуникација со работници со попреченост на начин на кој ќе им помогне да се чувствуваат дека се ценети и разбрани;
* Прилагодено однесување - комуникација според возраста, потребите, однесувањето и способностите на поединците;
* Развој на комуникациски вештини и вештини за активно слушање;
* Елементи на успешна комуникација;
* Начини и видови на комуникација.

|  |
| --- |
| **4. СЕКСУАЛНОСТ, СЕКСУАЛНО И РЕПРОДУКТИВНО ЗДРАВЈЕ И ПРЕВЕНЦИЈА ОД СЕКСУАЛНА ЗЛОУПОТРЕБА**  |

***Цел:*** Развивање, стекнување и примена на знаења за сексуалните права и можности, сексуалното и репродуктивно здравје на лицата со попреченост и сите апсекти на сексуалноста, како концепт и димензија на биопсихосоцијалната структура на лицето сопопреченост, во секојдневната работа со овие лица.

***Учесниците на оваа обука ќе ги развијат следниве компетенции:***

* Сензибилизирање на стручните лица за сексуалните права и потреби на лицата со попреченост;
* Зголемена самодоверба кај стручните работници за употреба на соодветна терминологија и комуникација на теми кои се однесуваат на сексуалноста на лицата со попреченост;
* Стекнати знаења за сексуалните потреби, облици на сексуално однесување и превенција од сексуална злоупотреба кај лицата со попреченост;
* Зајакнати компетенции кај стручните работници за работа со родители во однос на сексуалните потреби на лицата со попреченост;
* Зајакнати компетенции кај стручните работници за примена на сексуална едукација на лицата со попреченост;
* Препознавање на ресурси за сексуално-репродуктивно здравје во заедницата во зависност од потребите на лицата со попреченост.

**V. РОДОВА РАМНОПРАВНОСТ**

***Целна група:*** Лиценцирани стручни работници во дејноста социјална заштита.

|  |
| --- |
| **1. РОДОВА РАМНОПРАВНОСТ ВО СОЦИЈАЛНА РАБОТА** |

***Цел:*** Зголемување на родовата сензитивност на стручните работници во дејноста социјална заштита и зајакнување на нивните компетенции за постапување согласно со принципите за недискриминација и родова рамноправност.

***Учесниците на оваа обука ќе ги развијат следниве компетенции:***

* Разбирање на клучните термини, концепти, дефиниции за родова рамноправност;
* Стекнати знаења за родовите разлики во социјалните ризици и интеракцијата на жените и мажите во институциите за социјална заштита;
* Стекнати знаења за влијанието на родовите разлики во социјалните ризици;
* Стекнати знаења за разбирање на негативното влијание на родовите стереотипи при проценувањето на ризикот и давањето на услуги на корисниците согласно родовиот концепт;
* Способност за препознавање на важноста на родот во тимот на стручни работници и можност за обезбедување родово сензитивни услуги.

**VI*. ЗАШТИТА НА ДЕЦА И ЛИЦА СТРАНЦИ ВО МИГРАЦИСКИ/БЕГАЛСКИ ДВИЖЕЊА***

***Целна група:*** Лиценцирани стручни работници во дејноста социјална заштита кои работат со деца/лица странци во миграциски движења

|  |
| --- |
| **1. АЗИЛ И МЕЃУНАРОДНА ЗАШТИТА** |

**Цел:** Запознавање на стручните работници со теми од областа на азилот и меѓународната заштита, местото и улогата на институциите од социјалната заштита во различни фази на обезбедување на права кои им припаѓаат на различните категории на лица под меѓународна заштита.

***Учесниците на оваа обука ќе ги развијат следниве компетенции:***

* Запознавање со концептот на меѓународната и домашна законодавна рамка поврзана со правата на лица под меѓународна заштита;
* Стекнати знаења за пристап на целната група до правата и услугите во системот на социјалната заштита;
* Стекнати знаења за спроведување на постапката за назначување на старател за непридружувано дете странец;
* Стекнати знаења за спроведување на постапката за сместување на лица баратели на азил;
* Стекнати знаења за постапки за идентификација и работа со ризични категории кои во областа на азил се определени како ранливи категории.

**VII. ЗНАЕЊА И ВЕШТИНИ ЗА РАБОТА ВО СОЦИЈАЛЕН ПРОСТОР**

***Целна група:*** Лиценцирани стручни работници вработени во центри за социјална работа, установи за вонсемејна заштита на стари лица и вработени кај други даватели на услуги.

|  |
| --- |
| **1. МАПИРАЊЕ НА СОЦИЈАЛЕН ПРОСТОР** |

***Цел*:** Зајакнување на капацитетите за развивање на услуги согласно потребите на локалното население.

***Учесниците на оваа обука ќе ги развијат следниве компетенции:***

* Сензибилизирање на учесниците за потребите на работницита изложени на социјален ризик и ранливи групи;
* Препознавање на ресурси во заедницата во зависност од потребите на работницита изложени на социјален ризик и ранливи групи;
* Разбирање на важноста од планирање и имплементирање на услуги за работницита изложени на социјален ризик и ранливи групи во рамки на надлежности на засегнатите страни;
* Зајакнување на капацитети и вештини за мапирање на ризици, потреби и ресурси, планирање и развој на услуги;
* Разбирање од потребата за координирана меѓуинституционална соработка.

|  |
| --- |
| **2. МУЛТИКУЛТУРНА МЕДИЈАЦИЈА** |

***Цел:*** Промовирање на општествената инклузија на корисниците на услуги кои потекнуваат од различен социјален, културен и религиозен контекст.

***Учесниците на оваа обука ќе ги развијат следниве компетенции:***

* Стекнати знаења за основните поими: идентитет, култура и мултикултура и нивната меѓусебна корелација;
* Стекнати знаења за стереотипи, предрасуди и дискриминација и вештини за нивно препознавање во пракса;
* Стекнати комуникациски вештини за работа со припадници на различна социјална, културна и религиозна средина.

**VIII. ЗАЈАКНУВАЊЕ НА ПРОФЕСИОНАЛЦИТЕ ВО СИСТЕМОТ НА СОЦИЈАЛНАТА ЗАШТИТА**

|  |
| --- |
| **1. РАКОВОДЕЊЕ ВО СИСТЕМОТ НА СОЦИЈАЛНА ЗАШТИТА** |

***Целна група:*** Директори, раководители на служба, координатори на оддели и други раководни позиции во дејноста социјална заштита.

***Цел:*** Зајакнување на капацитетите на раководителите на установите во дејноста социјална заштита.

***Учесниците на оваа обука ќе ги развијат следниве компетенции:***

* Стекнати знаења за задолженијата, задачите и активностите кои произлегуваат од новиот закон за социјална заштита, а се однесуваат на функцијата раководител;
* Зајакнати меки вештини за раководење, основни за ефикасно и ефективно водење на установите за социјална заштита;
* Развиени знаења и вештини на раководителите.

|  |
| --- |
| **2. ПСИХОСОЦИЈАЛНА ПОМОШ И ПОДДРШКА НА ДЕЦАТА КОРИСНИЦИ НА УСЛУГИ ВО СИСТЕМОТ НА СОЦИЈАЛНА ЗАШТИТА И ЈАКНЕЊЕ НА КОМПЕТЕНЦИИ НА СТРУЧНИТЕ РАБОТНИЦИ** |

***Целна група:*** Лиценцирани стручни работници во дејноста социјална заштита кои работат со деца.

***Цел:*** Унапредување на психосоцијалната добросостојба и зајакнување на професионалните компетенции на стручните работници во грижата за себе и во поддршката на децата корисници на услуги во системот за социјална заштита.

***Учесниците на оваа обука ќе ги развијат следниве компетенции:***

* Унапредени знаења на стручните работници во препознавање на факторите кои влијаат врз нивната добросостојба и стручност и добросостојбата на децата корисници;
* Зајакнати вештини за поддршка во развивањето на позитивни социјални и колегијални односи и носење на зрели и одговорни одлуки;
* Зајакнати знаења на стручните работници во работа со децата корисници на услуги во системот на социјална заштита, во насока на унапредување на добросостојбата и менталното здравје на децата;
* Зајакната отпорност кај стручните работници во справување со стресни животни и професионални искуства;
* Стекнати вештини кај децата и стручните работници за регулирање на сопствените емоции, мисли и однесувања.

|  |
| --- |
| **3. ЕТИЧКО ПОСТАПУВАЊЕ НА СТРУЧНИТЕ РАБОТНИЦИ ВО РАБОТА СО ДЕЦА/КОРИСНИЦИ ВО ДЕЈНОСТА СОЦИЈАЛНА ЗАШТИТА** |

***Цел:*** Етичко постапување на стручните работници во работа со деца/корисници и развивање свесност, чувствителност и разбирање за етичките дилеми и начинот на нивно решавање, како и сензибилизација на стручните работници за примена на етиката и подлабоки знаења за вредности и ставови кои го обликуваат однесувањето на стручните работници.

***Учесниците на оваа обука ќе ги развијат следниве компетенции:***

* Обезбедување теоретска основа за разбирање на етичките прашања, етички стандарди и стандарди на професионално постапување во социјалната заштита и при стручната работата со деца/корисници;
* Подобрување на етичката компетентност;
* Подобрување на релевантните знаења и вештини при донесување етички одлуки и разрешување на етичките дилеми.

|  |
| --- |
| **4. МЕТОД НА ВОДЕЊЕ СЛУЧАЈ ВО ДЕЈНОСТА СОЦИЈАЛНА ЗАШТИТА** |

***Цел:*** Обезбедување наа ефективна примена на методот водење случај во работа со деца/корисници во центрите за социјална работа, преку стекнување знаења и вештини за неговата имплементација во стручната работа со деца/корисници.

***Учесниците на оваа обука ќе ги развијат следниве компетенции:***

* Стекнати знаења за ефективна примена на методот водење случај;
* Стекнати знаења и вештини за ефективна примена на улогите во пракса на методот водење случај;
* Стекнати знаења за мотивирање на корисниците за нивно учество во креирањето промени и задоволувањето на нивните индивидуални потреби;
* Стекнати знаења и вештини за постигнување кооперативен однос со корисникот.

**IX. ЗГРИЖУВАЊЕ**

|  |
| --- |
| **1. СМЕСТУВАЊЕ НА КОРИСНИК ВО ЗГРИЖУВАЧКО СЕМЕЈСТВО** |

**Цел:** Запознавање на стручните работници со услугата сместување во згрижувачко семејство и улогите на центарот за социјална работа и центарот за поддршка на згрижувачките семејства.

***Учесниците на оваа обука ќе ги развијат следниве компетенции:***

* Стекнати знаења за надлежностите на Центарот за социјална работа и Центарот за поддршка на згрижувачките семејства при сместување на корисник во згрижувачко семејство;
* Разбирање на постапката како се станува згрижувач (пријавување и упатување на заинтересираните граѓани);
* Стекнати знаењата за процена на изложеност на ризик на одредено лице и потребата од сместување во згрижувачко семејство;
* Стекнати знаења за сместување, следење и напуштање на грижата за корисникот;
* Стекнати знаења за начинот на водење евиденција и документација и споделување на податоци со други установи.

**ПРИЛОГ 1**

***,,Бодовна листа за дополнителни професионални активности по избор на стручниот работник,,***

|  |  |  |
| --- | --- | --- |
|  | **Вид професионална активност** | **бодови** |
| 1. | Учество на обука/ работилница/семинар/курс во траење од еден ден  | 8 |
| 2. | Учество на обука/ работилница/семинар/курс во траење од два дена  | 10 |
| 3. | Учество на обука/ работилница/семинар/курс во траење од три дена и повеќе | 12 |
| 4. | Активно учество на панел дискусии, дебати, конференции и сл. | 10 |
| 5. | Учество на обука за обучувачи | 12 |
| 6. | Обучувач на тема | 10 |
| 7. | Завршени докторски студии | 20 |
| 8.  | Завршени магистерски студии | 16 |
| 9. | Завршени специјалистички студии | 14 |
| 10. | Објавен труд од областа социјална заштита | 10 |